Илъэси 150- рэр къыдэмыфэгъахэм фэд адыгэ тарихъым. Къэралыгъо зэгорэм зэрэтимы1агъэм изэрарк1э къэралыгъо гупшысак1эми тыпэчыжьэн фае. Сэ сшъхьэк1э (сэ сизакъоп) хъопсагъоу си1агъэр къэбэртэе-щэрджэс литературабзэмрэ адыгэ литературабзэмрэ зы гъогу тещэгъэнхэр арыгъэ. Зы адыгэ лъэпкъэу тызэрэщытыр къэзыушыхьатрэ узш1омык1ыжьын шыхьатэу ар ти1энгъи. Ащ ш1ок1эу тикультурэрэ тилитературэрэ зы псыхъошхоу зэхэтэу къарыушхоу адыгапсэм фэхъунгъи. Ау адыгэ гущы1эжъым зэри1оу: «Мышъэм пк1ашъэ зытефэм гъумыгъугъэ, ет1эгъой зытефэм ы1ожьын ыгъотыгъэп».